**MTS SKÚŠKA 12.1.2022 Meno Priezvisko:**

**1.**

**Čo je to projekt a ako sa líši od každodennej práce? (3b)**

Vysvetlite vlastnými slovami, čo je to projekt (2-3 vety): Projekt je súbor aktivít, ktorý je obmedzený časom a zdrojmi, musí byť realizovaný projektovým tímom, keďže sa jedná o netriviálnu vec. Výsledkom je nejaký unikátny výstup, napríklad softvér.

Vysvetlite rozdiel projektu od každodennej práce (2-3 vety): Každodenná činnosť je niečo, čo robíme opakovane, projekt vykonávame jednorázovo. Zároveň, každodenná činnosť nemusí mať jednoznačný a jedinečný výsledok, zatiaľ, čo projekt áno, pretože to je cieľom projektu – vytvoriť jedinečný výsledok.

**2.**

**Aké kategórie (resp. oblasti) zručnosti sa odporúčajú pre projektových manažérov, a ktoré sú z nich najdôležitejšie? Inšpirujte sa všeobecne uznávanou projektovou metodikou. (3b)**

Uveďte kategórie zručností a príklad pre každú kategóriu:

1. Technické zručnosti – Ako dobre vie pracovať s nástrojmi a ako dobre spravuje artefakty (napr. plány)
2. Biznisové a strategické zručnosti – Ako dobre pozná doménu s ktorou pracuje, ako dobre sa orientuje v cieľoch organizácie a ako sa im dokáže prispôsobovať, ako vie viesť projekty k tomu aby dosiahli svoj cieľ.
3. Leadership – Ako dobre vie riadiť ľudí, komunikovať s nimi, motivovať ich. Ako dobre všeobecne zvláda ťažšie situácia, či vie pracovať pod stresom alebo v krízových situáciách.

Ktorá kategória je najdôležitejšia a prečo? (2-3 vety): Dôležité sú podľa mňa všetky, pretože sa časom dajú naučiť, no myslím si, že najdôležitejší je leadership, pretože práca s ľuďmi je pri projekte kľúčová. Prácu s nástrojmi a doménu sa človek dokáže naučiť v krátkom čase, ale keď raz niekto nie je povaha na PM (napr. je výbušnej povahy) tak bude mať veľmi veľký problém naučiť sa pracovať s ľuďmi.

**3.**

**Ako s riadením projektu súvisí firemná kultúra. Aká kultúra predstavuje silné prostredie pre projektové riadenie. (2b)**

Stručne vysvetlite súvis firemnej kultúry s riadením projektu (2-3 viet): Pokiaľ má firma v rámci svojej kultúry zakorenené, že PM je súčasťou tímu a ostatní ho berú ako „kamaráta“ , nie ako nadriadeného, vplýva to pozitívne na riadenie projektu, keďže ľudia sú otvorení, neboja sa komunikovať svoje problémy, čo dovoľuje problémy rýchlo a efektívne riešiť.

Aké je silné prostredie pre projektové riadenie (1-2 vety): Prostredie, kde ľudia naozaj berú projektového manažéra ako lídra a dôverujú mu, že rozhodne dobre, spoliehajú sa na jeho úsudok.

**4.**

**Postupy uvedené v metodikách riadenia projektov (napr. PMBOK) firmy upravujú a vytvárajú vlastné? Prečo sa to deje? (1,5b)**

Vysvetlenie (1-2 vety): Každý projekt je jedinečný, má jedinečné prostredie (ľudí, okolnosti, zdroje, ...) preto nemôže existovať jeden „univerzálny“ štandard, podľa ktorého by sme vedeli viesť akýkoľvek projekt. Môžeme si zobrať to štandardu to, čo nám naozaj pomôže, ale nemusí sa krvopotne držať niečoho, čo nám v našom projekte neprináša úžitok.

**5.**

**Prečo je dôležité mať dobre definovanú štruktúru rozsahu práce projektu tzv. WBS? (1,5b)**

Vysvetlenie (1-2 vety)*:* Pretože sa k nej môžem vrátiť ako ku „kostre“. Napr. pri písaní bakalárskej práce (dá sa považovať za projekt) sa mi často stávalo, že som sa odklonila od toho, čo som pôvodne chcela písať. Vtedy mi pomohlo vrátiť sa ku kostre. WBS pomáha držať sa plánu a nerobiť činnosti a výstupy, ktoré nie sú dôležité alebo podstatné.

Ak mám dobre definovanú štruktúru, môžem priamo z nej odvádzať následné úkony, napríklad plánovanie aktivít, ktoré môže naviazať priamo na výsledky z WBS. Môžem si efektívnejšie naplánovať čas, nakoľko už viem ČO všetko idem robiť.

**6.**

**Vysvetlite rozdiel medzi riadením programu a riadením portfólia. (1,5b)**

Vysvetlenie (2-3 vety)*:* Portfólio je súbor programov a projektov, ktoré spolu riadime aby sme medzi nimi mohli prerozdeliť napr. zdroje, no nemajú spolu dosahovať nejaký spoločný cieľ. Teda dohliadam na to, či sa stíhajú termíny a keď mi napríklad niekde chýba človek, môžem ho v rámci portfólia presunúť z iného projektu.

Program sú naopak projekty, ktoré spolu majú dosahovať spoločný cieľ, napr. digitalizácia procesov vo firme. Potrebujú oveľa „užšie“ riadenie, nakoľko môžu byť oveľa viac prepojené a neúspech jedného projektu by mohol spôsobiť neúspech všetkých projektov v programe, keďže sa nedosiahne spoločný cieľ.

**7.**

**V rámci projektu je dôležité riadiť stakeholdrov, ktorí môžu ovplyvňovať realizáciu projektu. Súčasťou riadenia je analýza stakeholdrov vo vzťahu ich vplyvu a záujmu. Stručne vysvetlite vlastnými slovami, kto je to stakeholder.**

**Uveďte 4 kategórie stakeholdrov podľa ich vplyvu a záujmu a ku každej pridajte jeden konkrétny príklad vzťahujúci sa k tvorbe diplomovej práce ako vášho projektu. Vysvetlite dôvod, prečo práve tento príklad sa vzťahuje k danej kategórii. Zároveň vysvetlite ako budete riadiť týchto konkrétnych stakeholdorv. (6b)**

Vysvetlenie „stakeholder“ (1-2 vety): Je to človek alebo organizácia, ktorý má vplyv na celkový úspech projektu.

Kategória 1: Vysoký vplyv vysoký záujem

Stakeholder: Vedúci práce

Vysvetlenie, prečo práve uvedený príklad je v tejto kategórii (1-2 vety): Pretože je to človek, ktorý má vysoký záujem aby som ja prácu dokončila (pretože to je aj jeho vizitka) a zároveň má vysoký vplyv, lebo bez odobrenia mojim vedúcim prácu neurobím. (Ak dostanem Fx je to problém)

Vysvetlenie ako budete tohto stakeholdra riadiť (1-2 vety): Takéhoto stakeholdera treba udržiavať spokojného a aktívne s ním spolupracovať

Kategória 2: Vysoký vplyv, nízky záujem

Stakeholder: Garant študijného programu

Vysvetlenie, prečo práve uvedený príklad je v tejto kategórii (1-2 vety): Tento človek má vysoký vplyv na moju prácu, nakoľko mi schvaľuje zadanie a výskumný zámer (v tomto štádiu DP) ale nemá záujem konkrétne o moju prácu, keďže všetky práce v mojom študijnom programe spadajú pod neho.

Vysvetlenie ako budete tohto stakeholdra riadiť (1-2 vety): Takéhoto stakeholdera budem udržiavať spokojného a informovaného.

Kategória 3: Nízky vplyv, vysoký záujem

Stakeholder: Odborný konzultant z firmy s ktorou pracujem

Vysvetlenie, prečo práve uvedený príklad je v tejto kategórii (1-2 vety): Tento človek so mnou aktívne spolupracuje, zaujíma ho aká moja práca bude, pretože je to tiež jeho vizitka, no nemá vplyv napr. na moje hodnotenie.

Vysvetlenie ako budete tohto stakeholdra riadiť (1-2 vety): Tohto stakeholdera držím informovaného o tom, čo robím a v akom je to stave.

Kategória 4: Nízky vplyv, nízky záujem

Stakeholder: Spolužiaci

Vysvetlenie, prečo práve uvedený príklad je v tejto kategórii (1-2 vety): Moji splužiaci priamo nezasahujú do hodnotenia mojej práce, zároveň ich moc nezaujíma, čo robím, no keď chcú aby sa posunul termín odovzdania, prídu za mnou, či by som sa nepodpísala pod mail prodekanovi.

Vysvetlenie ako budete tohto stakeholdra riadiť (1-2 vety): Budem ho sledovať, čo robí.

**8.**

**Navrhnite vlastný plán riadenia rizík vzťahujúci sa k vašej diplomovej práci. Uveďte realistické príklady a nezabudnite ani na reakciu na riziká. Plán riadenia rizík (tabuľková forma alebo iné štruktúrovaná forma) vytvorte pre minimálne 3 riziká. (5b)**

1. Časový sklz v skúškovom období
   * ovplyvní odovzdanie kontrolných bodov (v závislosti od semestra to môže byť odovzdanie výskumného zámeru, reportu DP1, DP2 alebo finálnej práce)
   * ak by to nastalo, treba sa obrátiť na prodekana (zodpovedná osoba) a prejednať posunutie termínu
   * je potrebné naplánovať si čas tak aby bola väčšina spravená už pred skúškovým obdobím (snažím sa eliminovať, ši situácia nastane)
2. Nedostatočné alebo nevhodné dáta
   * Ovplyvní kvalitu výsledku ako takého (presnosť modelu)
   * Zodpovedná osoba je vedúci projektu, ktorý dáta poskytuje
   * Pokúsim sa preskúmať datasety predtým ako začnem navrhovať model, či sú tieto dáta vhodné na daný typ modelu (snažím sa zmierniť pravdepodobnosť, že situácia nastane)
3. Nezvládnuté formálne požiadavky
   * Ovplyvní odovzdanie kontrolných bodov (v závislosti od semestra to môže byť odovzdanie výskumného zámeru, reportu DP1, DP2 alebo finálnej práce)
   * Zodpovedná osoba je môj pedagogický vedúci, ten má na to dohliadať, keďže môj vedúci je externý
   * Pokúsim sa prejsť si dopredu so svojim vedúcim všetky náležitosti a spýtam sa, či vie ako má práca formálne vyzerať. Spoľahnem sa na to, že to naozaj vie. (Prenesiem časť rizika na niekoho iného)

**9.**

**Napíšte cieľ diplomovej práce podľa techniky SMART. (1,5b)**

Cieľ (1-4 vety): Cieľom diplomovej práce je odpovedať na výskumnú otázku a prispieť tým do vedeckej obce, ktorá rozoberá danú problematiku. V rámci práce je potrebné spísať záverečný dokument („diplomovú prácu“) a predstaviť konkrétnu implementáciu (zdrojové kódy) na riešenie výskumnej otázky. Práca je realizovaná počas 2 rokoch inžinierskeho štúdia (4 semestre) spolu s prideleným vedúcim.

**10.**

**Univerzita sa rozhodla, že bude implementovať „Univerzitný informačný systém“ (napr. aktuálne používaný AIS), ktorý bude podporovať komplexné riadenie univerzity. Vytvorte základ stratégie logického rámca pre takýto projekt. (5b)**

|  |  |  |  |
| --- | --- | --- | --- |
| Popis projektu:  Akademický informačný systém dovoľuje študentom, pedagógom a akademickým pracovníkom vykonávať základné operácie bez nutnosti konzultácie alebo asistencie študijného oddelenia. | Objektívne overiteľné ukazovatele:´  Študenti a pedagógovia nebudú chodiť na študijné oddelenie ale budú vykonávať všetky dostupné akcie cez informačný systém. | Zdroje overenia: |  |
| Účel/zámer:  Sprehľadniť informácie o štúdiu odbremeniť študijné oddelenie od úkonov, ktoré môžu byť urobené automaticky. | Objektívne overiteľné ukazovatele:  Študenti a pedagógovia vnímajú zmenu pozitívne (informácie sú pre nich prehľadnejšie podané), sú schopný vykonať všetky akcie bez pomoci alebo návodu ako na ne. | Zdroje overenia:  Dotazník a používatelia vnímajú zmenu, či dokázali splniť dané úlohy | Predpoklady:  Študenti a pedagógovia na ktorých sa vykonáva používateľské testovanie so softvérom nikdy predtým nerobili |
| Cieľ:  Vytvorenie softvéru, ktorý umožní vykonávanie základných akcii bez asistencie študijného oddelenia, čo výrazne skráti čakacie doby. Doteraz bolo potrebné aby všetky zmeny prešli cez študijné oddelenie, čo trvalo dlho. | Objektívne overiteľné ukazovatele:  Všetky žiadosti na študijné oddelenie sú vybavené do 48 hodín (2 pracovných dní) a žiadosti spracované informačným systémom sú spracované okamžite (čas odozvy do 1s) | Zdroje overenia:  Report, v ktorom budú zaznamenané body, koľko trvalo posúdenie žiadosti, ktoré prišli na študijné oddelenie + report o chybách v ktorom sa dozvieme o akciach z IS, ktoré neboli ukončené | Predpoklady:  Študijné referentky nemajú aktuálne nápor žiadostí (nedeje sa aktuálne napr. prihlasovanie predmetov) |
| Výsledky:  Softvér, ktorý dokáže správne splniť úlohy, ktoré sú mu zadané a nie je potrebný zásah študijného oddelenia. | Objektívne overiteľné ukazovatele:  Všetky akcie je možné vykonať bez čakania, maximálna doba odozvy je do 1 sekundy, do 3 sekúnd pri vyberaní rozvrhu, kde je pripojených naraz veľké množstvo požívateľov.  Študenti a pedagógovia vedia jednoducho nájsť informácie, ktoré potrebujú bez explicitného návodu. | Zdroje overenia: report o chybách v ktorom sa dozvieme o akciach z IS, ktoré neboli ukončené  Logy zo systemu, ktoré zaznamenávajú dobu odovzvy | Predpoklady: |
| Aktivity:  Analýza požiadaviek – čo všetko je možné implementovať a nevyžaduje explicitné potvrdenie študijného oddelenia  Návrh riešenia  Implementácia riešenia  Testovanie riešenia  Používateľské testovanie | Prostriedky/vstupy:  Analytici a ľudia, ktorí urobia dotazník so študentami a pedagógmi, čo by malo byť implementované  Architekti, ktorí navrhnú architektúru tak aby spĺňala dobu odozvy a už pracovali s podobným systémom  Developeri  Testeri – automatizované testy  Testeri – pre používateľské testovanie  Študenti a pedagógovia, ktorí budú zapojení do používateľského testovania | Míľniky:  Zozbierané požiadavky od pouźívateľov  Spravená analýza  Dokončená imlementácia  Zbehnuté automatizované testy  Dokončené používateľské testovanie | Predpoklady: |
|  |  |  | Podmienky, ktoré musia byť splnené pred začatím projektu:  Povolenie od univerzity, prístup do databáz jednotlivých fakult aby som mohla vidieť známky študentov, rozvrhy, ... |